stanford-oval/wikipedia huggingface dataset:
אוברי דה גריי
החיפוש אחר התרופה להזדקנות

דה גריי התפרסם בשל הנוסחה התאורטית שפיתח, אשר אמורה לרפא את תהליכי ההזדקנות ה"טבעיים" בקרב בני אדם ולהשאיר את הגוף צעיר. לטענתו של דה גריי, יש להתייחס לזיקנה כאל מחלה בת ריפוי, משום שכאשר יפותחו הטיפולים המתאימים, יוכלו חלק מהאנשים שעוד חיים כיום, לשמור על נעוריהם, ואף לחיות עד גיל 1000 שנים.
בשנים האחרונות הוא זכה להתעניינות רבה מצד גופי תקשורת רבים ורואיין בין היתר בתוכנית התחקירים האמריקאית 60 דקות, ב-CNN, בערוץ ה-BBC, בניו יורק טיימס, בכתב העת Fortune, ובתוכנית הסאטירית הקולבר ריפור. על מעמדו בעולם המדע ניתן ללמוד גם מקריאת ראיונות נרחבים שנערכו עמו ב"וושינגטון פוסט" וב-Chronicle of Higher Education, העיתון הנפוץ במגזר האקדמי בארצות הברית.
נזקים הגורמים להזדקנות לפי התאוריה של דה גריי

לפי טענתו של דה גריי, יש למקד את המחקר הטכנולוגי למציאת פתרונות לשבעה סוגי נזקים ברקמות התאים אשר נובעים מהמטבוליזם בגוף האדם, וגורמים לתהליכי הזדקנות ולבסוף למוות, על מנת שריפוי תהליכי ההזדקנות הטבעיים בקרב בני האדם יהיה בר ביצוע. לפי התאוריה של דה גריי, שבעת סוגי הנזקים הם:
שינויים גנטיים בגרעין התא אשר גורמים למחלת הסרטן:
אלו הם שינויים גנטיים במבנה ה-DNA של גרעין התא (nDNA), המולקולה אשר מכילה את המידע הגנטי שלנו, או בחלבונים אשר מחוברים אל גרעין התא. שינויים גנטיים מסוימים יכולים לגרום למחלת הסרטן, ולפי טענתו של דה גריי, שינויים גנטיים שאינם סרטניים ואפיגנטיקה לא תורמים לתהליכי ההזדקנות במהלך תקופת חיים ממוצעת ומשום כך הנזק היחידי שנגרם כתוצאה מבעיה זו היא מחלת הסרטן.
שינויים גנטיים במיטוכונדריה
המיטוכונדריה הם רכיבים בתאים שלנו אשר אחראיים על הפקת אנרגיה. הם מכילים חומר גנטי משלהם, ושינויים גנטיים במבנה ה-DNA שלהם יכול להשפיע על היכולת של התא לתפקד בצורה תקינה. בעקיפין, השינויים הגנטיים הללו יכולים לגרום להאצה של תהליכי הזדקנות רבים.
הצטברות של פסולת וזיהום בתוך התאים:
התאים בגופינו מפרקים באופן קבוע חלבונים ומולקולות אחרות אשר לא שימושיות יותר או שמסוגלות להזיק לגופינו. המולקולות אשר לא ניתנות לעיכול פשוט מצטברות כפסולת בתוך התאים שלנו. טרשת עורקים, ניוון מקולרי וכל מיני מחלות ניווניות של מערכת העצבים (Neurodegenerative diseases) (כמו מחלת אלצהיימר) קשורות לבעיה זו.
הצטברות פסולת וזיהום מחוץ לתאים:
חלבון פסולת מזיק יכול גם להצטבר מחוץ לתאים שלנו. רובד העמילואיד אשר מצטבר על גבי מוחות של חולי מחלת אלצהיימר הוא דוגמה אחת לבעיה זו.
איבוד תאים:
לחלק מהתאים בגופינו אין תחליף, או שהם מסוגלים להתחלף אבל בקצב איטי מדי - חילוף אשר איטי יותר מאשר הקצב בו הם מתים. ירידה זו במספר התאים גורמת ללב להפוך לחלש יותר בגיל מתקדם יותר. אחת הפתולוגיות של איבוד התאים היא מחלת פרקינסון.
ניוון התאים:
תופעה בה התאים אינם מסוגלים יותר להתחלק, אבל גם אינם מתים ואינם מאפשרים לתאים אחרים להתחלק. במצב זה הם מסוגלים גם לעשות דברים אחרים שהם לא אמורים לעשות, כמו הפרשת חלבונים אשר יכולים לגרום לנזק. ניוון מערכת החיסון וסוכרת מבוגרים נגרמים כתוצאה מכך.
שינויים בתפקודים הכימיים של התאים:
התאים מוחזקים ביחד על ידי חלבונים מקשרים מיוחדים. כאשר יותר מדי חלבונים בעלי קישור צולב מצטברים בין התאים ברקמת התאים, הריקמה יכולה לאבד מהאלסטיות שלה ובעיות שונות יכולות להיווצר כתוצאה מכך, בהם טרשת עורקים וזוקן ראייה.
ראו גם

סינתיה קניון
גבול הייפליק
תאי גזע
חיי נצח
רפמיצין
רדיקלים חופשיים
רפואה רגנרטיבית
הנדסת רקמות
הערות שוליים

↑  אתר קרן SENS
↑  על הספר, באתר הוצאת אמזון
↑  על הספר, בהוצאת אמזון
| --- | --- |
בקרת זהויות :  NLI: 987007339814205171  GND: 129576174  ISNI: 0000 0001 1496 4490  LCCN: n99800780  NDL: 01134114  NKC: xx0107583  NTA: 270050647  SUDOC: 059766239  VIAF: 103134035   WorldCat (עם VIAF): 103134035
ברן ולותין

| --- | --- |

עטיפת המהדורה העברית
 The Lay of Leithian 
 מידע כללי
 מאת:  ג'ון רונלד רעואל טולקין
 איורים:  אלן לי
 שפת המקור:  אנגלית
 סוגה:  פנטזיה
 נושא:  ברן, לותיין 
 מקום התרחשות:  הארץ התיכונה 
 הוצאה
 הוצאה:  הרפר קולינס 
 תאריך הוצאה:  2017
 מספר עמודים:  304
 עורך:  כריסטופר טולקין
 הוצאה בעברית
 הוצאה:  כתר ספרים
 תאריך:  2019
 תרגום:  עמנואל לוטם
 מהדורות נוספות
 מספר כרכים:  אחד
 סדרה
 ספר קודם:  The Lay of Aotrou and Itroun 
 הספר הבא:  מפלת גונדולין 
 
סיפורם של ברן ולותין (באנגלית: The Tale of Beren and Lúthien) הוא ספר רומנטיקה-פנטזיה מאת ג'ון רונלד רעואל טולקין, אשר פורסם בשנת 2017, כ-44 שנים לאחר מותו, ונערך על ידי בנו של טולקין, כריסטופר טולקין. הספר עוסק בסיפורם של האדם ברן והעלפית לותין (טינוביאל) שסיפור אהבתם הוא אחד משלושת "הסיפורים הגדולים" מן העידן הראשון של הארץ התיכונה, המתרחש כ-6,500 שנים לפני התרחשות עלילות הספרים "ההוביט" ו"שר הטבעות".
את ההשראה לסיפור האהבה לקח טולקין מסיפור אהבתו לאשתו אדית', ולאחר מותה הוא חרט על מצבת קברה גם את השם לות'יין, ובהמשך נחרט השם "ברן" גם על מצבת קיברו שלו.
גלגוליו של הסיפור

טולקין כתב גרסאות רבות על סיפורם של ברן ולותין, בספר ליקט כריסטופר טולקין את גלגולי האגדה שהלכו והתפתחו במשך עשרות שנים. החל מהגרסה הראשונית של מעשה טינוביאל, כפי שקרא לה באותו מועד, שנכתבה ב-1917 בה ברן היה גם הוא עלף משבט הנולדור דרך תקציר הסיפור ב"מתווה למיתולוגיה" והגרסה של "שירת ליתיאן" שנכתבו בשנים 1925-6. בהמשך גרסת הקונטה נולדורינוה אשר נוצרה בשנת 1930 וגרסת הקונטה סילמרליון שנוצרה לאחר מכן ושהיא חלק מ"הסילמריליון". הסיפור מתפתח תוך שינוי בפרטים, שינוי בדמויות המשנה ושינויים בעלילה תוך שמירה על העלילה הבסיסית.
סיפורם של ברן ולותין מוזכר רבות ב"שר הטבעות", בעקבות חשיבותם ומעמדם המשמעותי בתולדות העידן הראשון וגם לאחריו.
עלילה

ברן, בנו של ברהיר, מתאהב בלותין למורת רוחו של אביה מלך העלפים מדוריאת, תינגול. הוא מבקש את ידה ותינגול בתגובה שולח אותו למשימה בלתי אפשרית לחלץ סילמריל מכתר הברזל של מורגות' (מלקור) ולהביאו כמוהר. ברן יוצא להשיג את הסילמריל, נשבה ע"י מורגות' ועושי דברו ועובר סבל רב. לותין שהיא גם בתה של מלין (אשתו של תינגול שהיא מיא בעלת כוחות), יוצאת בעקבותיו ומצליחה לחלץ אותו משביו ויחד הם מצליחים להשיג את הסילמריל. בצאתם ממעוזו של מורגות' נגדעת ידו של ברן על ידי הזאב קרכרות (קרקרס) כשהסילמריל אחוז בתוכה. הם חוזרים לדוריאת ובהמשך יוצא ברן עם תינגול לצוד את הזאב אשר משתולל מאז בלע את הסילמריל. הם מצליחים לצוד את קרכרות ולחלץ מבטנו את הסילמריל אך ברן נהרג בקרב. לותין מתחננת לפני מנדוס, וָלָא המוות, שופט המתים, והוא החזירו לחיים, בתמורה לכך שתהפוך לבת-תמותה.
סיפור ברן ולותין לא הסתיים בכך והמשכו מסופר במעשה הנאוגלפרינג (שמו המקורי של הנאוגלמיר, רביד הגמדים). הסיפור מספר על קללה שהטיל מים הגמד במותו על אוצר נרגותרונד שאותו גזל הדרקון גלומונד. לאחר קטילתו של הדרקון בידי טורין טורמבר, פנה אביו הורין לתינגול וביקש את עזרתו באשר לאוצר שבהמשך נלקח אל אלף המערות. הקללה שהוטלה על זהב הדרקון שבתה בכשפיה את מלך דוריאת והוא פנה לגמדים שיעצבו מהזהב והכסף כלים וחפצים נאים וגם רביד שאין דומה ליופיו אשר בו יתלה הסילמריל. תאוות הבצע נכנסה בגמדים וגם תינגול חזר בו בחמדנותו מהשכר שהובטח להם וקרב פרץ ביניהם שבמהלכו נפל עלפים וגמדים רבים ובסופו נפל גם תינגול וגם מבצר אלף המערות. את המלכה מלין, לא יכלו הגמדים לשבות או לפגוע בה והיא יצאה לחפש את ברן ולותין שחיו בשלום ובאושר בארץ אוסיריאנד. ברן שקיבל התראה ממלין על נתיב חזרתם של הגמדים עם האוצר יצא בראש העלפים הירוקים והפתיע את הגמדים בעודם עוברים את נהר אסקר בדרך לביתם. מנהיגי הגמדים נהרגו בקרב וכמעט כל צבאם והאוצר המקולל הושלך לנהר אך את הנאוגלמיר לקח ברן והביאו ללותין  ונאמר כי לותין העונדת את הרביד ואת הסילמריל הייתה חזיון של יופי מרהיב עין. ברן ולותין המשיכו לחיות את חייהם עד מותם בטול-גאלן באוסיריאנד. על מותם התבשר בנם דיור כאשר קיבל תיבה שבה היה רביד הגמדים אשר בו הסילמריל. בהמשך העביר את הסילמריל לבנם דיור ודיור העבירו לבתו אלוינג.
חשיבותם ומעמדם המשמעותי נובעת גם מצאצאיהם. נכדתם אלוינג נישאה לאארנדיל בנם של טואור וידריל וניניהם הם אלרונד מושל ריוונדל בעידן השני והשלישי ואלרוס מלך נומנור הראשון. על ארוון בתו של אלרונד נאמר כי נבראה בצלמה של לותין.
יוסף רוזין (בלארוס)

| --- | --- |

הרב רוזין עם רעייתו תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  תרכ"ז
 פטירה:  ט"ז בתשרי תשי"ד (בגיל 86 בערך)
 מקום פעילות:  קוסטיוקוביץ (מחוז מוהילב), סיסלוביץ (מחוז מינסק)
 השתייכות:  רבני רוסיה הלבנה, רבני ארצות הברית
 תחומי עיסוק:  תלמוד, הלכה
 רבותיו:  הרב חיים לייב טיקטינסקי, הסבא מסלבודקה, הגרנ"ט, הנצי"ב, הרב חיים הלוי סולובייצ'יק
 חיבוריו:  חידושי תורתו מפוזרים בקבצים תורניים
הרב יוסף רוזין (תרכ"ז, 1867 - ט"ז בתשרי תשי"ד, 1953) היה רב ברוסיה הלבנה ובארצות הברית, כיהן כראש אגודת הרבנים של צפון אמריקה.
קורות חייו

יוסף רוזין נולד לרב אברהם דוב בר רוזין בסוורז'נא שבמחוז מינסק. בגיל 12 התקבל ללמוד בישיבת מיר בראשות הרב חיים לייב טיקטינסקי. בהמשך למד בסלבודקה, בראדין ובוולוז'ין. נסמך להוראה על ידי הנצי"ב והגדול ממינסק.
בשנת תרמ"ט נישא לבתו של הרב דוב בר גאלוב, אב"ד מהלין במחוז צ'רניגוב בצפון אוקראינה. בשנת תרנ"ז נבחר לכהן כראב"ד קוסטיוקוביה (קסטיוקוביצ'י) (אנ') במחוז מוהילב שברוסיה הלבנה. בשנת תרס"ד, לאחר פטירת הרב שניאור זלמן פינס, התמנה תחתיו כראב"ד סוויסלוץ' (סיסלביץ) במחוז מינסק.
בשנת תרפ"ג[דרושה הבהרה] היגר לארצות הברית. בתחילה שהה בבורו פארק, ומשם התקבל כאב"ד פאסייק בניו ג'רזי. בין השנים תרצ"ז-תרצ"ח[דרושה הבהרה] היה ראש אגודת הרבנים של צפון אמריקה. נפטר בפאסייק.
תמך ביישוב החדש ופעל לגאולת הארץ ואף השקיע מכספו בכך. ביקר בארץ שלוש פעמים, הפעם האחרונה הייתה בתש"ט[דרושה הבהרה].
התפרסם כחריף ומעמיק, וחידושי תורתו מפוזרים בקבצים תורניים.
הערות שוליים

↑  באותו זמן כיהן בסוויסלאץ' גם הרב מרדכי שאטץ (בעל "תורת מרדכי" על פסקי המרדכי), שהיה בנו של האב"ד הרב מאיר יונה שוץ (בעל "שער העיטור" על ספר העיטור ו"הר המריה" על "ספר העבודה" ו"ספר הקרבנות" מתוך משנה תורה). אחרי פטירת אביו הוא התקבל כרב על ידי מקצת מבני העיר, בעוד שרוב הקהילה קיבלה את ר' שניאור זלמן כרב עליהם, ואחרי פטירתו, את ר' יוסף רוזין.
גביע אסיה בכדורגל 2011

| --- | --- |

 מארחת:  קטר (מדינה) קטר
 תקופת התחרות:  7 בינואר 2011 – 29 בינואר 2011 (23 ימים) 
 מספר משתתפות:  16  (מתוך 27 משתתפות שנרשמו)
 הזוכה:  יפן נבחרת יפן בכדורגל
 מספר משחקים:  36
 מספר שערים:  89 (2.47 בממוצע למשחק)
 מספר צופים:  405,361 (11,260 בממוצע למשחק)
 מלך השערים:  5 שערים: קוריאה הדרומית קו ג'י-צ'יול (קוריאה הדרומית)
 השחקן המצטיין:  יפן קייסוקה הונדה יפן יוטו נגטומו
 → 20072015 ←
גביע אסיה בכדורגל 2011 של AFC נערך בקטר בחודש ינואר 2011, וזאת הפעם השנייה שהטורניר מתארח בקטר והפעם ה-15 שהטורניר נערך. במשחק הגמר ניצחה הנבחרת היפנית את מקבילתה האוסטרלית בתוצאה 0-1 לאחר הארכת זמן. הייתה זאת הזכייה הרביעית של הנבחרת היפנית בטורניר.
בחירת המארחת

קטר, הודו ואיראן הגישו הצעות לאירוח גביע אסיה לשנת 2011 ואילו אוסטרליה הגישה הצעה מאוחרת.
קטר הוכרזה כמארחת הגביע ב-29 ביולי 2007 במהלך גביע אסיה בכדורגל 2007 בג'קרטה, אינדונזיה. בגלל תקנות פיפ"א ו-AFC הוחלט כי הגביע יוכל להתקיים בחודש יולי או בחודש ינואר ומפני שיולי נחשב לשיא הקיץ בחצי האי ערב הטורניר נקבע לינואר.
המדינות המשתתפות

| נבחרת | סיבת העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  קטר | מארחת | 7 | 2007 | רבע גמר (1996) |
|  עיראק | אלופת אסיה | 6 | 2007 | אלופת אסיה (2007) |
|  ערב הסעודית | סגנית אלופה | 7 | 2007 | אלופת אסיה (1984, 1988, 1996) |
|  קוריאה הדרומית | מקום שלישי ב־2007 | 11 | 2007 | אלופת אסיה (1956, 1960) |
|  הודו | זוכת גביע האתגר של ה-AFC 2008 | 2 | 1984 | סגנית (1964) |
|  קוריאה הצפונית | זוכת גביע האתגר של ה-AFC 2010 | 2 | 1992 | מקום רביעי (1980) |
|  אוזבקיסטן | סגנית בית ג' במוקדמות | 4 | 2007 | רבע גמר (2004, 2007) |
|  סוריה | מנצחת בית ד' במוקדמות | 4 | 1996 | שלב הבתים (1980, 1984, 1988, 1996) |
|  איראן | מנצחת בית ה' במוקדמות | 11 | 2007 | אלופת אסיה (1968, 1972, 1976) |
|  סין | סגנית בית ד' במוקדמות | 9 | 2007 | סגנית (1984, 2004) |
|  יפן | מנצחת בית א' במוקדמות | 6 | 2007 | אלופת אסיה (1992, 2000, 2004) |
|  בחריין | סגנית בית א' במוקדמות | 3 | 2007 | מקום רביעי (2004) |
|  איחוד האמירויות הערביות | מנצחת בית ג' במוקדמות | 7 | 2007 | מקום שני (1996) |
|  אוסטרליה | מנצחת בית ב' במוקדמות | 1 | 2007 | רבע גמר (2007) |
|  כווית | סגנית בית ב' במוקדמות | 8 | 2004 | אלופת אסיה (1980) |
|  ירדן | סגנית בית ה' במוקדמות | 1 | 2004 | רבע גמר (2004) |
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אוזבקיסטן | 7 | 3 | 2 | 1 | 0 | 6 | 3 | 3 |
|  קטר | 6 | 3 | 2 | 0 | 1 | 5 | 2 | 3 |
|  סין | 4 | 3 | 1 | 1 | 1 | 4 | 4 | 0 |
|  כווית | 0 | 3 | 0 | 0 | 3 | 1 | 7 | -6 |
| 0 | 1 | 2 |
| --- | --- | --- |
|  קטר | 0 – 2 | אוזבקיסטן   |
|  כווית | 0 – 2 | סין   |
|  אוזבקיסטן | 2 – 1 | כווית   |
|  סין | 0 – 2 | קטר   |
|  קטר | 3 – 0 | כווית   |
|  סין | 2 – 2 | אוזבקיסטן   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  יפן | 7 | 3 | 2 | 1 | 0 | 8 | 2 | 6 |
|  ירדן | 7 | 3 | 2 | 1 | 0 | 4 | 2 | 2 |
|  סוריה | 3 | 3 | 1 | 0 | 2 | 4 | 5 | -1 |
|  ערב הסעודית | 0 | 3 | 0 | 0 | 3 | 1 | 8 | -7 |
| 0 | 1 | 2 |
| --- | --- | --- |
|  יפן | 1 – 1 | ירדן   |
|  ערב הסעודית | 1 – 2 | סוריה   |
|  ירדן | 1 – 0 | ערב הסעודית   |
|  סוריה | 1 – 2 | יפן   |
|  ערב הסעודית | 0 – 5 | יפן   |
|  ירדן | 2 – 1 | סוריה   |
שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אוסטרליה | 7 | 3 | 2 | 1 | 0 | 6 | 1 | 5 |
|  קוריאה הדרומית | 7 | 3 | 2 | 1 | 0 | 7 | 3 | 4 |
|  בחריין | 3 | 3 | 1 | 0 | 2 | 6 | 5 | 1 |
|  הודו | 0 | 3 | 0 | 0 | 3 | 3 | 13 | -10 |
| 0 | 1 | 2 |
| --- | --- | --- |
|  הודו | 0 – 4 | אוסטרליה   |
|  קוריאה הדרומית | 2 – 1 | בחריין   |
|  אוסטרליה | 1 – 1 | קוריאה הדרומית   |
|  בחריין | 5 – 2 | הודו   |
|  קוריאה הדרומית | 4 – 1 | הודו   |
|  אוסטרליה | 1 – 0 | בחריין   |
שלב הבתים > בית ד'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  איראן | 9 | 3 | 3 | 0 | 0 | 6 | 1 | 5 |
|  עיראק | 6 | 3 | 2 | 0 | 1 | 3 | 2 | 1 |
|  קוריאה הצפונית | 1 | 3 | 0 | 1 | 2 | 0 | 2 | -2 |
|  איחוד האמירויות הערביות | 1 | 3 | 0 | 1 | 2 | 0 | 4 | -4 |
| 0 | 1 | 2 |
| --- | --- | --- |
|  קוריאה הצפונית | 0 – 0 | איחוד האמירויות הערביות   |
|  עיראק | 1 – 2 | איראן   |
|  איראן | 1 – 0 | קוריאה הצפונית   |
|  איחוד האמירויות הערביות | 0 – 1 | עיראק   |
|  עיראק | 1 – 0 | קוריאה הצפונית   |
|  איחוד האמירויות הערביות | 0 – 3 | איראן   |
שלבי הנוק-אאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 21 בינואר - דוחה | 21 בינואר - דוחה |   |   |  |  |   |   |  |  |
|  | 21 בינואר - דוחה | 21 בינואר - דוחה |   |   |  |  |   |   |  |  |
|  |   אוזבקיסטן |  2 |   |   |  |  |   |   |  |  |
|  |   אוזבקיסטן |  2 |   |   | 25 בינואר - דוחה | 25 בינואר - דוחה |   |   |  |  |
|  |   ירדן |  1 |   |   | 25 בינואר - דוחה | 25 בינואר - דוחה |   |   |  |  |
|  |   ירדן |  1 |   |   |   אוזבקיסטן |  0 |   |   |  |  |
|  | 22 בינואר - דוחה | 22 בינואר - דוחה |   |   |   אוזבקיסטן |  0 |   |   |  |  |
|  | 22 בינואר - דוחה | 22 בינואר - דוחה |   |   |   אוסטרליה |  6 |   |   |  |  |
|  |   אוסטרליה |  1 |   |   |   אוסטרליה |  6 |   |   |  |  |
|  |   אוסטרליה |  1 |   |   |  |  |   |   | 29 בינואר - דוחה | 29 בינואר - דוחה |
|  |   עיראק |  0 |   |   |  |  |   |   | 29 בינואר - דוחה | 29 בינואר - דוחה |
|  |   עיראק |  0 |   |   |  |  |   |   |   אוסטרליה |  0 |
|  | 21 בינואר - דוחה | 21 בינואר - דוחה |   |   |  |  |   |   |   אוסטרליה |  0 |
|  | 21 בינואר - דוחה | 21 בינואר - דוחה |   |   |  |  |   |   |   יפן |  1 |
|  |   יפן |  3 |   |   |  |  |   |   |   יפן |  1 |
|  |   יפן |  3 |   |   | 25 בינואר - דוחה | 25 בינואר - דוחה |   |   |  |  |
|  |   קטר |  2 |   |   | 25 בינואר - דוחה | 25 בינואר - דוחה |   |   | משחק על המקום השלישי | משחק על המקום השלישי |
|  |   קטר |  2 |   |   |   יפן |  2(3) |   |   | משחק על המקום השלישי | משחק על המקום השלישי |
|  | 22 בינואר - דוחה | 22 בינואר - דוחה |   |   |   יפן |  2(3) |   |   |  28 בינואר - דוחה |  28 בינואר - דוחה |
|  | 22 בינואר - דוחה | 22 בינואר - דוחה |   |   |   קוריאה הדרומית |  2(0) |   |   |  28 בינואר - דוחה |  28 בינואר - דוחה |
|  |   איראן |  0 |   |   |   קוריאה הדרומית |  2(0) |   |   |   אוזבקיסטן |  2 |
|  |   איראן |  0 |   |   |  |  |   |   |   אוזבקיסטן |  2 |
|  |   קוריאה הדרומית |  1 |   |   |  |  |   |   |   קוריאה הדרומית |  3 |
|  |   קוריאה הדרומית |  1 |   |   |  |  |   |   |   קוריאה הדרומית |  3 |
שלבי הנוק-אאוט > מקום 3-4

במשחק על המקום השלישי גברה קוריאה הדרומית על אוזבקיסטן בתוצאה 3-2, וסיימה בפעם השנייה ברציפות במקום השלישי בטורניר.
| 0 | 1 | 2 | 3 | 4 |
| --- | --- | --- | --- | --- |
| 28 בינואר 2011 |  אוזבקיסטן | 2–3 |  קוריאה הדרומית | אצטדיון ג'אסין בין חמאד, דוחה |
| 28 בינואר 2011 | אלכסנדר גויניקט  45' (פ), 53' |  | קו ג'ה-צ'אול  18'   צ'י דונג-וון  28', 39' | אצטדיון ג'אסין בין חמאד, דוחה |
שלבי הנוק-אאוט > גמר

| 0 | 1 | 2 | 3 | 4 |
| --- | --- | --- | --- | --- |
| 29 בינואר 2011 |  אוסטרליה | 0–1‏ה |  יפן | אצטדיון הח'ליף הבינלאומי, דוחה |
| 29 בינואר 2011 |  |  | טאדאנרי לי  109' | אצטדיון הח'ליף הבינלאומי, דוחה |
שיר הנושא

לייצוג האירוע נבחר הסלוגן "יאללה אסיה" ובעקבות הבחירה נבחר השיר "יאללה אסיה" שבוצע על ידי הזמר ג'יי שון בשיתוף פעולה עם הזמר קארל וולף, הזמרית הקטרית ראדיקה וקאריה ומקהלת בית הספר לתיאטרון סילביה שבלונדון. השיר נכתב והולחן על ידי זוליקאה אל-פאסי, ראדיקה וקאריה ומקס הרמן.
קובי ברומר

| --- | --- |

 לידה:  5 בנובמבר 1989 (בן 35) ז' בחשוון ה'תש"נ בני ברק, ישראל
 שם לידה:  יעקב ישראל ברומר
 מוקד פעילות:  ישראל
 תקופת הפעילות:  מ-2013
 מקום לימודים:  ישיבת תפארת ישראל 
 עיסוק:  זמר
 זרם:  יהדות חרדית
 סוגה:  מוזיקה חסידית, מוזיקה יהודית מקורית, פופ
 סוג קול:  בריטון
 שפה מועדפת:  עברית
 שיתופי פעולה בולטים:  אהרל'ה נחשוני, אוהד מושקוביץ, משה קליין
 בת זוג:  בת שבע ברומר
 https://www.fdd.co.il/blank-14
 
יַעַקֹב ישראל (קוֹבִּי) בְּרוּמֶר (נולד ב-ז' בחשוון ה'תש"נ, 5 בנובמבר 1989) הוא זמר-יוצר חרדי-ישראלי.
ביוגרפיה

ברומר נולד וגדל בבני ברק, לאברהם צבי ודליה. כבר בילדותו הופיע בכנסים ואירועים שונים. למד בתלמוד תורה "לקח טוב" בבני ברק, בישיבה קטנה "רבינו חיים עוזר" בבני ברק, ובישיבה גדולה "תפארת ישראל" ו"מבקשי השם". לאחר מכן התגייס לצה"ל ושירת במערך הדוברות של אגף הטכנולוגיה והלוגיסטיקה. במקביל לשירותו הצבאי ולימודיו בישיבה, החל לפתח קריירה מוזיקלית.
קריירה מוזיקלית

בשנת 2013 הצטרף להרכב המוזיקלי "מועצת השירה היהודית" בניצוחו של ישי לפידות בה היה חבר עד 2015. לאחר מכן פתח בקריירה עצמאית.
ב-19 באוקטובר 2015, לאחר רצח שלושת הנערים, הוציא ברומר לזכרם, יחד עם ילד-הפלא דניאל לוי, את סינגל הבכורה שלו "מזמור לאסף" שהולחן על ידי בני דויטש ועובד על ידי עדי נתנאל.
בספטמבר 2018 זכה ברומר בתואר "תגלית השנה" במצעד המוזיקה השנתי של הרדיו "קול ברמה" בספטמבר 2018.
ב-29 בינואר 2019 הוציא יחד עם משה קליין קאבר לשיר "לבחור נכון" של הזמר אמיר דדון. בהמשך אותה שנה (אוגוסט 2019) הוציאו השניים את המשאפ החרדי הראשון.
במהלך 2019 הוחתם על חוזה ייצוג עם חברת ההפקות החרדית "FDD פרודקשיין" של דוד פדידה.
ב-25 בדצמבר 2019 הוציא יחד עם הזמר יונתן שינפלד את הסינגל "שומר עלינו". השיר זכה במקום ה-18 (מתוך 30) במצעד המוזיקה השנתי של הרדיו "קול חי מיוזיק".
ב-15 באוגוסט 2020 הוציא את הלהיט "כמה טוב השם" שנכתב על ידי יאיר שובל ושולי רנד והולחן על ידי יאיר שובל. השיר צבר 1.6 מיליון צפיות באתר יוטיוב ובתארי כבוד ומיקומי שיא רבים: "שיר השנה" במצעד המוזיקה השנתי של רדיו קול ברמה, המקום הרביעי במצעד המוזיקה השנתי של רדיו קול חי מיוזיק, ובמקום השני במצעד המוזיקה השנתי של רדיו קול פליי.
החל ממאי 2020, מגיש תוכנית יומית בתחנת הרדיו "קול חי מיוזיק".
בין ספטמבר 2020 למאי 2021 שפט בתוכנית הריאלטי החרדית - "הקול הבא".
באוקטובר 2020 זכה ברומר במקום החמישי בקטגוריית "זמר השנה" במצעד המוזיקה השנתי שערך האתר כיכר השבת.
ביוני 2024 הוציא ברומר את השיר 'בא לי' שהלחין יאיר שובל.
במרץ 2025 הוציא את אלבום הבכורה שלו "פרופורציה", הכולל חמישה שירים.
סינגלים

יאללה לרקוד – לחן - אביאל גראוכר, עיבוד והפקה מוזיקלית - קובי ברומר. יצא בדצמבר 2017.
צועק אליך – מילים ולחן - אלחנן אלחדד, עיבוד והפקה מוזיקלית - לירן שושן. יצא באוגוסט 2018.
נטיעות – לחן - קובי ברומר, עיבוד והפקה מוזיקלית - אהרל'ה נחשוני. יצא בפברואר 2020.
עולים לירושלים – לחן - אלי קליין, מילים - אלי קליין ואסתי הרשקוביץ, עיבוד והפקה מוזיקלית - אלי קליין ואיצי ברי. יצא במאי 2020.
כמה טוב השם – מילים - יאיר שובל ושולי רנד, לחן - יאיר שובל, עיבוד והפקה מוזיקלית - יונתן אבידני. יצא באוגוסט 2020.
השם ישמור – מילים ולחן - אלי קליין ומשה הלוי, עיבוד והפקה מוזיקלית - אלי קליין ואיצי ברי. יצא במרץ 2021.
עוסק בתורה – מילים (על בסיס סיפור חייו של הרב שך) ולחן - גיל ישראלוב, עיבוד והפקה מוזיקלית - אהרל'ה נחשוני. יצא במאי 2021.
ואז יהיה יותר טוב – מילים ולחן - בני הורביץ, עיבוד והפקה מוזיקלית - אהרל'ה נחשוני. יצא ביולי 2021.
קול דודי – מילים - מגילת שיר השירים, לחן - נפתלי שובל, עיבוד והפקה מוזיקלית - אהרל'ה נחשוני. יצא באוגוסט 2021.
מנגינת הלב – מילים, לחן, עיבוד והפקה מוזיקלית - יונתן שינפלד. יצא בדצמבר 2021.
יהודי אף פעם לא לבד – מילים ולחן - אלחנן אלחדד, עיבוד והפקה מוזיקלית - אהרלה נחשוני. יצא בפברואר 2023.
פָארוֺיְס – מילים ולחן - קובי ברומר ואהרל'ה נחשוני, עיבוד והפקה מוזיקלית - אהרל'ה נחשוני. יצא במאי 2023.
ואהבת – מילים - מן המקורות, לחן - קובי גרינבוים, קובי ברומר ואהרלה נחשוני, עיבוד והפקה מוזיקלית - אהרלה נחשוני. יצא ביולי 2023.
בא לי-מילים-יאיר שובל, קובי ברומר לחן-יאיר שובל,עיבוד והפקה מוזיקלית- יאיר & אייל שריקי,יצא ביוני 2024.
סינגלים > שיתופי פעולה

לבחור נכון – קאבר לשירו של אמיר דדון, עם משה קליין. מילים ולחן - אמיר דדון ואלדד ציטרין, עיבוד - בני לאופר. יצא בינואר 2019.
משאפ יהודי ישראלי – עם משה קליין. עיבוד והפקה - יהונתן אבידני. יצא באוגוסט 2019.
מחרוזת ימים נוראים – עם ישיבת אורייתא נוקדים. עיבוד והפקה מוזיקלית - אלי קליין ואיצי ברי. יצא בספטמבר 2023.
הושענא – עם ארי גולדוואג. מילים - מן המקורות, לחן, עיבוד והפקה מוזיקלית - ארי גולדוואג. יצא בספטמבר 2023.
חיים אישיים

ברומר נשוי לבת שבע, אב לשתי בנות ומתגורר במודיעין.
הערות שוליים

↑  קובי ברומר, באתר fdd-productions (באנגלית)
↑  המצעד השנתי לסיכום שנת המוסיקה תשע"ח, באתר פרוג - דף הבית של היוצרים החרדים
↑  שיר השנה שלכם: קובי ברומר - "כמה טוב השם", באתר קול ברמה, ‏3 בספטמבר 2020
1 2  סיכום מצעדי המוזיקה תש”פ – ישראל רוזן עושה לכם סדר אתר המחדש.
↑  קובי ברומר יגיש תכנית יומית בקול חי מיוזיק, באתר כיכר השבת, ‏2020-05-31
↑  כיכר שואו: אלו הזוכים באנשי השנה במוזיקה, באתר כיכר השבת, ‏2020-10-05
↑  קובי ברומר | Kobi Brummer (2024-06-18), קובי ברומר - בא לי | Kobi Brummer - Ba Li, נבדק ב-2024-07-19
↑  איציק ברנדויין, קובי ברומר חושף אלבום בכורה - "פרופורציה", באתר ערוץ 7, 9 במרץ 2025
| --- | --- |
בקרת זהויות :  NLI: 987010362457105171  MusicBrainz: 9f852482-d044-4612-8430-6243be09d3dc  VIAF: 73163510377510932101   WorldCat (עם VIAF): 73163510377510932101
טיילור הוקינס

| --- | --- |

 לידה:  17 בפברואר 1972 ארצות הברית פורט וורת', טקסס, ארצות הברית
 פטירה:  25 במרץ 2022 (בגיל 50) בוגוטה, קולומביה 
 מוקד פעילות:  ארצות הברית 
 תקופת הפעילות:  1994–2022 (כ־28 שנים)
 מקום לימודים:  תיכון לגונה ביץ' 
 סוגה:  רוק אלטרנטיבי, פאנק רוק, הארדקור פאנק, גראנג', פוסט-גראנג'
 סוג קול:  טנור 
 שפה מועדפת:  אנגלית 
 כלי נגינה:  תופים
 חברת תקליטים:  גפן רקורדס 
 שיתופי פעולה בולטים:  אלניס מוריסט, פו פייטרס
 בן או בת זוג:  Alison Hawkins 
 צאצאים:  Shane Hawkins 
 מספר צאצאים:  3 
  אתר האינטרנט הרשמי של טיילור הוקינס
 פרופיל ב-IMDb
 
אוליבר טיילור הוקינס (באנגלית: Oliver Taylor Hawkins;‏ 17 בפברואר 1972 – 25 במרץ 2022) היה מוזיקאי אמריקאי, מתופף להקת הפו פייטרס.
ביוגרפיה

הוקינס נולד בפורט וורת' שבטקסס. הוא בילה את רוב שנות נעוריו בקליפורניה.
המתופפים אשר השפיעו עליו הם פיל קולינס, רוג'ר טיילור מלהקת קווין, סטיוארט קופלנד מהפוליס וסטיבן פרקינס מג'יינז אדיקשן.
הוקינס החל את הקריירה שלו בלהקה מקומית, סילביה, ולאחר מכן שימש המתופף בסיבוב ההופעות של הזמרת אלאניס מוריסט במשך שנתיים.
ביוגרפיה > פו פייטרז

בשנת 1996 נוצרה מריבה בין המתופף ויליאם גולדסמית' לסולן הלהקה דייב גרוהל, ובעקבות זאת פרש גולדסמית' מהלהקה. גרוהל יצר קשר עם הוקינס כדי שימליץ לו על מתופף חדש. להפתעתו של גרוהל נידב הוקינס את עצמו כמתופף ללהקה. הוא נבחן ללהקה ולבסוף התקבל.
הוקינס ביצע את השיר "Cold Day in the Sun" מתוך האלבום "In Your Honor" ואת השיר "Sunday Rain" מתוך האלבום "Concrete and Gold". כמו־כן שר גרסת כיסוי לשיר "Shadow Dancing" של אנדי גיב בדי ג'יז, כינויה של פו פייטרס באלבום מיוחד שהוציאה לכבוד יום חנויות התקליטים.
ביוגרפיה > פרויקטים נוספים

ב־2004 הקים הוקינס את פרויקט הצדדי "Taylor Hawkins & The Coattail Riders", שבו היה פעיל כזמר וכמתופף. להקה אחרת שלו נקראה "The Birds of Satan".
ב־2007 תופף באלבום "Good Apollo, I'm Burning Star IV, Volume Two: No World for Tomorrow" של להקת Coheed and Cambria.